safouaneb/arywiki huggingface dataset:
أنجيلا وايت

انجيلا وايت (4 مارس 1985) هي مومتيلة ومخرجة افلام د لپورنو اسطرالية، بدات لخدمة ديالها ف لپورنو من 2003 وعندها بزاف تاع لجوائز و الترشيحات. ف 2007 خدات ليصونص د لاداب من جامعة ميلبورن، وف 2010 خدات دكتورا ف لفلسفة مع درجة الشرف. و تاتعتابر انجيلا راسها بيسيكسوال. لكاريير. بدات انجيلا خدمتها ف پورنو ف 2003 منين متلات ف اول مقطع ديالها و كان عمرها 18 عام، و خرج اول دي ڤي دي ديالها ف 2011 ب عنوان "Angela White Finally Fucks". و ف 2013 دارت سيت ويب ديالها ف ب ضّومين "angelawhite. com"، و ف اكتوبر 2014 تعاقدات مع شركة تاع لانتاج سميتها "Girlfriends Films". و تختارت فنفس لعام كاشهر شخصية د لپورنو ف اسطراليا.
صوت

صّوت ف لفيزيك هوّا ڤيبراج لي كينتاشر على شكل موجة ف شي واساط مادي، بحال ڭاز، سايل ؤلا قاسح. ف لفيزيولوجيا و لپسيكولوجيا، صّوت هوّا سّتيقبال ديال هاد لموجة ؤ لادراك ديالها ف دّماغ.
شفيق بنشقرون

شفيق بنشقرون (مزيود ف 1988 ف فاس) توارخي و كاتب روائي مغريبي ؤ ؤستاد د تّاريخ و لجغرافيا. كتب بزاف د لابحات لمنشورة على تاريخ لاسلام ف لفترة لوسطانية، ؤ شارك ف عاداد د نّدوات لعلمية لي تنضّمو ف مدون بحال لندن، مدريد، لقدس، بيروت، ؤ انقارا.
كايدن كروس

كايدن كروص (مواليد 15 شتنبر 1985) هي مومتيلة اباحية مريكانية اصلها من السويد. عندها بزاف تاع لجوائز على لاعمال دياولها. تولدات كروس و تربات ف ساكرامينطو، كاليفورنيا. ف لكديات لي كاينة بين ساكرامينطو و پلاسرڤيل. وهي ف لغالب من اصول سويدية. وصفات راسها بلي "مهووسة ب لكتوبا" ف لفترة تاع خدمتها طالبة ف لّيسي. كروص كانت تتحيد حوايجها ف مدينة رانشو كوردوڤا، كاليفورنيا ملي كانت عندها 18 لعام ف عمرها باش تصور فلوس اضافية. الكاريير. من الافلام لي دارت مع Vivid فيلم Kayden's First Time و Hard Time و Be Here Now. وماكانتش راضية على الشركة، و ولات خدامة فريلانسر من بعد عام واحد ملي مالقاتش العقد ديالها. ووقعات عقد جديد مع Adam &amp؛ Eve بعد شهر واحد ملي كانت خدامة فريلانسر مجانية. و طلقات سيت ويب رسمي Kross، ClubKayden. com، ف 2 شتنبر 2008. ستاضفات كروص مدونة على UnKrossed. com، وكتبات تحديثات منتظمة و اعمدة راي تاع موقع MikeSouth. com، وهي مدونة اشاعات تاع لپورنو، ف مواقع بحالها. ولات كروص حصرية ل Digital Playground بالعقد لي فيه بزاف تاع السنوات ف 1 يناير 2010. و خرج الفيلم اللول تاعها مع شركة The Smiths، و حقق بزاف تالمبيعات. و فشهر ديالها تّالت فالعقد. ربحات جوج جوايز د احسن ممثلة على الدور. ستاضفات كروص 2010 حفلة توزيع الجوائز تاع AVN، معا الممثلة الاباحية كيرستن پرايس والكوميدي ديڤ اتيل. كانت "Cover Girl" ف مجلة Penthouse د شهر شتنبر 2008 و 2010. لعبات كروس دور البطولة فاحسن فيلم AVN فعام 2010 ف نهار ثامن وصور دور الين نوردڭرين، مرات تايڭر وود، ف فيلم تايلر وود من ادم و حوّا. فعام 2012، ستاضفات جوائز Xbiz ل لمرة ثانية، وبانت فالحفلة مع نجمة تاع العقد Wicked Pictures / Wicked. com، جيسيكا دريك، و على الزربية الحمرا AVN مع المضيفين المشاركين جيسي جين و عازف الڭيطار ديف نافارو.
نزار إبراهيم

نزار ابراهيم (مزيود ف 1982 ف برلين) عالم د لپاليونطولوجيا و لاناطوميا لمقارنية الماني مغريبي خدّام ؤستاد ف جامعة پورتسماوث ف نّڭليز. نزار ابراهيم قاد بزاف د رّحلات د سّتيكشاف ف صّحرا د افريقيا، ؤ معروف ب لابحات ديالو على لفوصيلات ديال سّنسوليات ف منطقة كمكم ف لمغريب، سيرتو كتيشاف لبقايا ديال ديناصورات، پطيروصورات، و تمساحيات. ف سّنوات لّخرة، نزار ابراهيم قاد بحت لي بدّل بشكل جدري نّضرة لعلمية على لقلدة ؤ لبلايص د لمعيشة ديال سپينوصوروس، واحد من اكبر دّيناصورات لمفتارسة. عندو هتيمام تا ب لبيوانفورماتيك ؤ ساهم ف مشروع فينوسكييپ "Phenoscape" لي كيركّز على تحليل لجينات ب ليعتيماد على تّعلام لماكيني. كيتواصل بزاف معا لجمهور لعام، ؤ هوّا عضو ف لبيرو د تّواصل ديال ناشيونال دجيوڭرافيك. حياتو. نزار ابراهيم عندو اصول مغريبية و المانية، ؤ جدّو هوّا عبدالله براهيم لي كان تالت رئيس د لوزارا د لمغريب مورا سّتيقلال. من صغرو كان مولوع ب لحيوانات، لاناطوميا و تّطور لبيولوجي. فاش كان عمرو 5 سنين، قرر بلي باغي يولي عالم د لپاليونطولوجيا فاش كان كيقرا كتاب على دّيناصورات. ف 2006، خدا ليصونص ف جّيولوجيا و لبيولوجيا من جامعة بريسطول ف لميريكان، و ف 2011 خدا دّوكتورا من جامعة دابلين "University College Dublin" ف ارلاندا. و دار بحت مور دوكتورا ف لجامعة ديال شيكاڭو ل مدة د 4 سنين. لكاريير. سّي ابراهيم ولّا ؤستاد موساعيد ف جامعة ديتروي ميرسي ف ميتشيڭان، لميريكان، مابين 2018 و 2020، ؤ كان كيقري لاناطوميا د بنادم، لاناطوميا لمقارنية و تّطور. دابا خدّام موحاضير سامي () ف جامعة پرتسماوث. ؤ كيخدم معا مجموعة د طّالابا ؤ لباحتين ف جامعة لحسن التاني ف كازا ف لمغريب. ف 2015، تّختار واحد من بين 21 شخص كا "صديق ديال تيد TED" () و هوّا اول پاليونطولوجيست ف هاد لپروڭرام. جوايز و تكريمات. خدا بزاف د لجوايز و تّكريمات، من بينها:
شوف تيڤي

شوف تيڤي هو موقع مغريبي د لخبار ب لّوغة لعربية تقاد عام 2013 من طاراف لمدير لعام ديالها دريس شحتان. تيسمي لموقع راسو "اول تلفازة الكطرونية ف لمغريب"، حيت كيعتامد على لمحتوى لي تايتشاف كتر من لمكتوب. و تيتاعبر شوف تيڤي من اكتر لمواقع ف شّوفات ف لمغريب، و حقق كتر من 13 مليار شوفة ف مواقع التواصل لاجتماعي ف 2020.
سي مهدي

مهدي بنبراهيم، لي معروف ب سميتو لفنية سي مهدي، تولد ف 24 ابريل 1981 ف دارلبيضا، هو موغني مغريبي. ستيل ؤ لاغاني ديالو كيخدم فيهم كلمات مانسپيرين من لواقع ؤ لمشاكل ديال لموجتماع. لكاريير ديالو. تولد سي مهدي ف 1981 ف كازا، كيغني ملي دار تمن سنين. بدا لكاريير ديالو ف 1998، موراها ب تلت سنين خرّج اول البوم ديالو "كنت ماشي". ف 2003، دار البوم جديد ب سميت "يا بلادي" كيتاسف فيه علا تفرݣيعات د 16 ماي ف كازا. هاد لالبوم كان فيه تخليطة د ستيلات بين راي ؤ لهيپ هوپ. ف 2007، خرج غنية "ساكادو" لي دار ليها ڤيديو كليپ، ؤ بدات كاتدوز ف راديو. موراها ب عاماين، دار ديو معا حسن لفد ف لغنية "كولشي في كازا" لي لقات ستيقبال مزيان من عند لجمهور. ف نفس لعام، دار لغنية د لجينيريك د سيتكوم "كول سانتر" لي داز ف دوزيم معا سحر صديقي. ف 2013، خرج غّنية "نتا لي بغيتي" معا سامية اقريو. ف 2022، خرج جوج د لاغاني لي غادي يكونو ف البوم جديد، لولة ب سميت "بغيت خدمة" ؤ تّانية "فينيطو". لغنية د فينيطو، لي هضر فيها علا لمشاكل بين لمزوجين، دارت لبوز ف صوشل ميديا ف لمغريب، ؤ تعرض لموغني موراها لحملة ديال تنمر بسباب ستيل ديال لغنية ؤ لكلمات ديالها.
جغرافيا د لمغريب

لمغرِيب جَا هُو تَّالي فشَّمَال لغْربي ديال لقارة دافريقيا، ؤ هو تَّالي فلجَنوب لغْربي ديال لبحر لبيضْ لمتوسط، ؤ فشرق ديال لمحيط لاطلسي. المغرب كاين فشَّمال ديال دّْوِيرَة دلاستواء، و فْلغربْ ديال لخط ديال ڭرينيتش، و تايدوز فلجانوب ديالو دّْوِيرَة ديال لكونصير. لمغريب عاود كاين بين لخطوط ديال طول 1 درجة، و17 درجة، فلغرب ديال خط ڭرينيتش، وبين دّْوِيرَات ديال لعرض 21 درجة و36 درجة فشمال ديال دّْوِيرَة دلاسْتواء. لحدود دلمغريب. لمغريب عندو حدود طبيعية، حيت تانلقاوه تايطل على لبحر لبيض لمتوسط فشَّمال، بخط دساحل تايوصل ل450 كلم. وتايطل من لغرب على لمحيط لاطلنتي بخط دساحل تايوصل ل 3050 كلم، و فلمجموع تانلقاو 3500 كلم من لخط ديال ساحل. اما لحدود سياسية ديال لمغريب فتالقاو الدولة ديال لجزاير فشرق، و فلجانوب و لجانوب شرقي، كاينة دولة ديال موريطانيا. لاستراتيجية دلموضع دلمغريب. لمغريب هو بين دول لي كاينة فلجانوب ديال لبحر لبيض لمتوسط، و هو لْخْرْ فشمال لغربي ديال مْجموعة دُول دلمغريب لكبير و افريقية، كيف ما كاين فلجانوب ديال لقارة د اوروبا و هو لي قريب ليها من افريقيا، حيت تايفصلو على صبليون غير لمضيق ديال جبل طارق. هاد لموقع ديال لمغريب هو موقع ستراتيجي لافريقيا ولدول ديال لمغريب لكبير، حيت قريب من اوروپا، و حيت محلول على جوج دجوايه ديال لبحر، (لبحر لبيض لمتوسط ولمحيط لاطلسي)، و كايتعتابر طرف مهم فلمضيق ديال جبل طارق، لي هو واحد من طرقان لمهمة فتيجارة دلبحر فلعالم. لموقع ديال لمغريب ستراتيجي حتى بنسبة للاتحاد ديال اوروبا، حيت لقرب ديالو ليها تايخليه بحال شي باب كاتنفاتح منو اوروبا على افريقيا من ناحية الاقتصاد.
محمود درويش

محمود درويش (تولد ف 13 مارس 1941 ف لبيروة ف فلسطين - مات ف 9 غشت 2008 ف هيوسطن ف طيكساس) كان شاعر و كتاتبي فلسطيني، اللي كيتعتابر الشاعر لوطني د فلسطين. درويش كان معروف بالشيعر على بلادو، و من الناس اللي طورو الشيعر الجديد ب لعربية. كان تيقارن لحب د فلسطين ب لحب د مرا، و هي التصويرة اللي كان تيخدّم باش يهضر على لولادة و لوحشة و لهجرة و لمنفى. محمود درويش كان من لعرب ديال 48 (هوما لفلسطينيين اللي ختارو يعيشو ف اسرائيل وخداو لجنسية ديالها). كان داخل ڭاع ف السياسة د اسرائيل (كان ف لحزب الشيوعي)، و كان مرا مرا كيمشي للاراضي لمحتلة باش يدير ليالي د الشيعر. درويش ربح بزاف د لجوائز ف لعالم كامل على الشيعر ديالو، و هو اللي خلاه يكون من الشوعارا لعرب لمشهورين بزاف ف لقرن 20.
شادي رياض

شادي رياض دنانو، تولد ف 17 يونيو 2003، هو كوايري مغريبي كيلعب ف لپوصط د مودافيع وصطاني معا ريال بيتيس مسلف من اف سي برصلونة. حياتو. لكاريير معا لفراقي. تولد رياض ف پالما دي مايوركا ف لڭزيرات د بليار من واليدين مغاربة، ؤ متل لفراقي د اطليتيكو رافال، ريال مايوركا (جوج د لفترات) ؤ ديپورتيڤو سان فرانسيسكو قبل مايسني كونطرا د تلت سنين معا اف سي برصلونة ف فبراير 2019، ؤ بدات حتال يوليوز. ف 2020، مشا مسلف ل مدة د عام ل لفرقة د صاباديل ؤ لعب معا لفرقة د لامل ديالها. دار رياض لبدية ديالو معا لكبار – ؤ لفرقة لولة – ف 16 دجنبر 2020 ف لماتش ضد ديپورتيڤو اسلاس ابيزا پيتيوساس لي ربحوه ب 2 ل 0 ف كاس لماليك د صبانيا. لبدية ديالو ف لقيسم تاني كانت ف 11 يناير لي من بعد ضد ديپورتيڤو لوڭو لي دخل فيها حتياطي ف لخر د لماتش لي سالا ب تاعادول 1 ل 1. ف صيف د 2022، طلع رياض ل فرقة د لبارصا ب، ؤ ماركا معاهم لبيت د رباح ف لماتش لول د لموسم ضد ديپورتيڤو كاستيون. لكاريير معا لمونتخاب. ف اكتوبر 2021، بدا كيشارك رياض معا لمونتخاب د لمغريب قل من 20 عام. ؤ فايت لعب حتا معا لمونتخاب د لمغريب د قل من 15 لعام ؤ ربح معاه لعاب لافريقية د شّباب ف 2018، لي ماركا فيها بيت ف لكار د فينال ضد دجيبوتي. ف 13 مارس 2023، عيطلو لمودريب وليد الرڭراڭي باش يلعب معا لمونتخاب لول ف لماتشات لويدية ضد لبريزيل ؤ پيرو.
مستر كرايزي

عثمان عتيق و سميتو لفنية مستر كريزي MR CRAZY (مولود ف 22 ماي 1997، الدار البيضا) هو مغني د رّاپ مغريبي. حياتو لفنية. لاغاني و لڤيديوات و لموسيقا ديالو كاتصور لحياة ف لازمة لاجتماعية لانسانية لمتفاقمة ف لمغريب، بحال لڭياطن ف ضواحي لمدون، تّهميش لاجتماعي، و زيد عليها شّفرة و تّشرد و لازمة ديال لي مخدامينش ف لمغريب. ف 8 غشت 2014، حكمات محكمة ف عين السبع ف كازا عليه ب لحبس 3 شهور، و ب مانضة ديال 500 درهم، ب تهم ديال "اهانة مؤسسات الدولة" و "لمس ب لاخلاق لعامة" و "تحريف النشيد لوطني لمغريبي" و "اهانة لبوليس و لقضاء". حيت جا ف واحد لمقطع ديال اغنية ب عنوان "حياتي ناقصة": منبت لاحرار ف نّشيد راه غا كلمة. . مشرق لانوار ب نّسبة ليا غا حلمة
جوردان كارڤر

جوردان كارڤر (تولدات بسمية انا-ماريا شنيتزر ف 30 يناير عام 1983). هي عارضة اغراء ومومتيلة المانية تتعيش ف ميريكان. الحياة ديالها. تولدات كارفر من والدين من اصل طالياني والماني فترير فجنوب غرب المانيا وعندها خوها كبر منها. ملي تخرجات من ثانوية، خدمات كارفر مديرة اوطيل، ولكن من لبعد قررات تدخل لعالم الازياء. قبل ما تشهر، خدمات كارفر ورا الكواليس فنانة تجميل وماكياج لشركة تجميل فرنسية كبيرة. اخيرا تلاقات كارفر مصور خبير شجعها باش تكون عارضة. ووافقات، وهاجرات لميريكان باش تكمل خدمتها عارضة وستقرات فلوس انجلوس، كاليفورنيا. الخدمة. فيناير2010 بدات كارفر خدمتها عارضة فموقع الكتروني ديالها فيه تصاور اغرء و فيديوهات. وبدات كارفر تتنشر فالمجلات فعام 2011. ولات كارفر ناج بسباب بزازلها الكبار والجسم ديالها رشيق. ففبراير، نشرات كارفر فمجلة رجال البريطانة زوو ويكلي. ونشرات تصاور ديالها عريانين فالمجلة الطاليانية الولا. وف2013 مثلات كارفر فالفيلم الكوميدي Who Killed Johnny من يوليو ال اغسطس 2013، شاركت كارفر في برنامج الواقع الالماني بنات البرية وعاشت مع المشاركين فصحاري تاع ناميبيا.
شوا (فونيتيك)

شوا ؤلا شڤا ( ؤلا ) هوّا ڤواييلة مخفيّة يعني كاتكون منطوقة بشكل خفيف بزاف، لي يقدر ماينتابهش ليه بنادم ؤ يتخالط ليه معا سوكون. ف دّاريجة كاينين امتيلا كتيرة ديال شّوا بحال مور حرف تّا ف كلمة "كتب"، مور لبا ف سّمية "برد"، ؤ مور رّا ف لفيعل "برد". شّوا كيتّرمز ليه ب حرف e مقلوب ə ف لافبائية لفونيتيكية لعالمية، ؤ كانلقاوه ف بزاف د لّوغات بحال نّڭليزية، لالمانية، لالبانية، شّينوية لماندارينية، ؤ لافريكانية.
ترير

ترير (ب لالمانية Trier) مدينة كاينة فجنوب غرب المانيا ف "راينلاند-پفالتس" لي لعاصمة ديالها مدينة ماينتس. عدد سكان ديالها هو 105، 260 (تال 2010). و كاينة ترير ف لبلاصة فين تايتلاقاو تلاتة د لبلدان: المانيا و فرانسا و لوكسومبورڭ ف منطقة خضرة و فنفس لوقت كاينة ف منبع نهر لموزيل. على حساب لاسطورة لمحلية لي تقيدات فعام 1105 فكتاب «اعمال التريفيريين» (باللاتينية:Gesta Treverorum) فراه بناها Trebeta «تريبيتا»، الولد الكبير للملك الاشوري نينوس من سميراميس ملي مات مرتو للولا، وملي مات نينوس كانت سميراميس تتحتقر تريبيتا، ولد راجلها، او هو يخرج تريبيتا من المملكة هو وصحابو والخدامة وكيما تتعاود قصص التاريخ بحر ف البحر البيض المتوسط باش يقلب على بلاصة مامنة، ومن بعدها قطع ارض قاحلة وطرقا جبلية حتى وصل لواحد الواد هادئ دايرين بيه الجداول والغابات. ملي عجباتو الطبيعة تما وقرر باش يبني مدينة ليه مع صحابو على نهر Mosel «موزل» واحد من فروع نهر الراين. وكان هادشي تقريبا شي 2000 قبل الميلادµ هاذ القصة كاينا فمجموعة تاع الوثائق البابوية والقصص ولوثائق ديال رؤساء الاساقفة ديال المدينة، هاذ المجموعة كاينا فثلاثة مجلدات وسميتها باللاتيني Gesta Treverorum وكاين وسظ المدينة خصا قديمة سميتها Trebeta-Brunnen «نافورة تريبيتا» وجملة منقوشة على البيت الحمر هي: ANTE ROMAM TREVIRIS STETIT ANNIS MILLE TRECENTIS. PERSTET ET ÆTERNA PACE FRVATVR. AMEN
وانزة

وانزة لي سميتو لحقيقية عبد العزيز وانزة مغني د رّاپ و ممتل مغربي. ستاقر ف فرانسا فعام 2012 و كان خدّام ف لانفورماتيك. و صنع رسومات ل جوج د الرواپا معروفين هوما بوبا و ڤيجيدريم و ف نفس لوقت، خدم ف انتاج لاغاني ديالو. تّعرف وانزة سيرتو ملي طلق تحدي ف عام 2018 لي سمّاه OKwait challenge. ف عام 2019، ولّا اول مغني د رّاپ مغريبي كيغني ب دّاريجة لمغريبية على PlanèteRap من SkyRock متّل ف دور لبطولة ف لݣزو التاني ديال مسلسل "لمكتوب". ف 28 غشت 2022، تدابز معا بوليسي و تشد ف حبس عكاشة شهراين.
سمول إكس

سمول اكس Small X لي سميتو لحقيقية عبد الصمد لمريق، تزاد ف 28 فبراير 1991 ف اسفي، هو مغني راپ مغريبي. بدا عبدصمد لغنا معا لڭروپ دراما فلو، ؤ موراها ف 2008 كانت عندو كاريير بوحدو خرّج فيها لماكس "راپ تال تراب" ؤ لغنية "كيفما كان لحال". ف 2009، لتاحق ب لڭروپ شايفين، معا شوبي ؤ سنو، قبل ما يقرر يعاود يكمل مسيرتو بوحدو ف لبدية د عام 2021. كاريير. شايفين حققو شهرة كبيرة فالموسيقى ديالهم اللي كانت مؤثرة بزاف، ومع بزاف ديال الاغاني كيفما "Ntouma Malkoum"، "Sahbi"، "Ghayb9aw Jouj"، "Khchi F Wednek"، "Wach Kayn Maydar"، "Tcha Ra"، و "7it 3arfinni" كل وحدة منهم تعدات مليون مشاهدة ف يوتيوب ودارو ارقام قياسية ف منصات الستريمنڭ بحال سپوتيفاي و ديزر. الخدمة ديالهم خلات اثر كبير ف المشهد ديال الراپ المغربي. ف 2019، كجزء من مجموعة مجموعة نعر، تعاون سمول اكس مع الراپور الفرانساوي دوسي ف التراك "Kssiri". من بعد النجاح ديال شايفين، بدا سمول اكس المسار الفني الفردي ديالو في بداية 2021، وطلق مشاريع بحال "XXL" و"Phoenix"، ومن بعدهم جا بواحد EP فيه سبعة ديال التراكات. ف مارس 2021، كان مشارك ف البوم ال ݣراندي طوطو "Caméléon"، و ساهم ف التراك "Thezz". ف اكتوبر 2023، كان "سمول اكس" من بين خمسة وعشرين فنان من الشرق الاوسط و شمال افريقيا اللي تعاونو ف الاغنية "راجعين"، اللي تهلات باش تجمع الدعم لمواجهة الابادة ديال غزة ف لوقت ديال لحرب د غزة و اسرائيل. ف ابريل 2025، سمول علن بلي وقع عقد مع دار الانتاج الموسيقية اللي كتواجد ف نيويورك تحت سمية Mass Appeal، ولى هو اول راپور من شمال افريقيا و الشرق لاوسط اللي لتاحق ب الليستة ديال هاد دار الانتاج المؤثرة. ديسكات. التراكات الجماعية. ب الشراكة مع شوبّي:
بيڭاسوس

بيڭاسوس (ب ليونانية لبالية Πήγασος؛ ب اللاتينية Pegasus) هو عاود اسطوري لي عندو جناوح ف لميطولوجيا ليونانية. على حساب لمعتقدات د ليونانيين لقدام، پيڭاسوس خلقو رّب ليوناني بوسيدون، و كان عندو دور كبير ف لاساطير. تدكر بيڭاسوس ف اسطورة هرقول ولد زوس، و تتعاود لاسطورة بلي راه تخلق من لڭسدة تاع ميدوسا ملي قطع پيريسيوس راسها، و بلي راه ملي تولد طار ل سما.
نجيب محفوظ

نجيب محفوظ عبد العزيز ابراهيم احمد الباشا (تولد ف 11 دجنبر 1911 ف لقاهرة - مات ف 30 غشت ف لڭيزة)، لمعروف ب سميت نجيب محفوظ كان كتاتبي مصري. هو اول واحد عربي ربح جايزة نوبل د لاداب، و كان دّاها ف 1988. دوّز محفوظ 70 عام د حياتو ف لكتابة، كتب فيها 35 رواية، 350 قصة قصيرة، 26 سيناريو د فيلم، و لمياوات ديال لمقالات ف الصحافة. هو اكتر كتاتب عربي اللي دازت لقصص اللي كتب ف التلفازة و السينيما. كتوباتو. من لكتوبا لمعروفين د نجيب محفوظ كاين:
حسن أميلي

حسن اميلي (مزيود ف 1958) توارخي ؤ اكاديمي ؤ ؤستاد جامعي ؤ كاتب مغريبي. عندو هتيمام خاص ب تّاريخ لبحري و لميلاحي ف لغرب لاسلامي. خدا ديپلوم د لميتريز ف تّاريخ من كلية لاداب د رّباط ف 1989 على لاطروحة ديالو ب عنوان "لجهاد لبحري ف لمصب د بورڭراڭ ف لقرن 17" (ب لعربية ) لي هضر فيها على لقراصنة د سلا. ف 2002 ولّا ؤستاد ف كلية لاداب د لمحمدية. اعمال. حسن اميلي الّف عشرات د لمقالات لعلمية ف تّاريخ و لاركيولوجيا سيرتو تّاريخ د لملاحة.
أڤ إل ستوديو

اڤ ال ستوديو (بالانجليزية: FL Studio) (معروف قبل 2003 باسم فروتي لووبس FruityLoops) هو محطة عمل صوتيات رقمية طورتها شركة البلجيكيةايمج لاين. ديال برنماج واجهة رسومية مبنية على نمط منظم الموسيقى. كيوفر برنامج بثلاثة انواع مختلفة لنظام مايكروسوفت ويندوز، كينا نسخة فاكهة، نسخة منتج، ونسخة حزمة المال. كتقدم ايمج لاين تحديت مجانية كل نهار لتطبيق. وتطور شركة ولات شركة كتبرمج تطبيق حتى هواتف الذكية تحت اسم اف ال ستوديو موبايل لاجهزة اي بود تاتش، اي فون، اي باد واجهزة الاندرويد. مصادر. مزاود. سيت رسمي
شوبي

شوبي، و سميتو لحقيقية شعيب رباطي، هو مغني راپ مغريبيعضو ف فرقة شايفين. بادي كاريير راسو و لحد الان عندو جوج طراكات لي هوما Dat way، Ciel و البوم بعنوان Howls بتعاون مع مجموعة من الفنانين منهم: Madd و Snor و Laylow و LalaAce.
مكة

مكة (ب لعربية: مكة المكرمة)، هيّا مدينة ف السعودية، محسوبة اكتر مدينة مقدسة ف لاسلام. جات ف لغرب د لبلاد، و بعيدة ب 72 كيلوميطر على جدة و على لبحر لحمر. لارتفاع ديالها 277 ميطرو، و تيسكنو فيها تقريبا 1. 5 مليون د الناس، و هو اللي خلاها تكون تالت اكبر مدينة ف السعودية، من مورا الرياض و جدة. مكة مدينة معروفة بزاف ف العالم، حيت فيها لمسجد لحرام، اللي فيه لكعبة، و هي اللي كيصلّيو جيهتها ڭاع لمسلمين، و كيتبناو الجوامع ف جيهتها، و حتى لموتا د لمسلمين كيتدفنو مقابلين للكعبة فينما كانو ف لعالم. مكة معروفة تا حيت هي لمدينة اللي كيمشيو ليها لملاين د لمسلمين كل عام باش يحجو ولا يمشيو للعمرة. مكة هي لمدينة اللي تولد فيها النبي د لاسلام محمد، فيها لقبيلة لاصلية ديالو قريش، و فيها نزل طرف من لقران، اللي كيستماو السور لمكية.
شاب بلال

الشاب بلال سميتو لحقيقية بلال موفق، هو مغني، شاعر، ملحن و عازف متعدد جزايري من وهران د موسيقى الراي. تولد ف شرشال ف 23 يوليوز 1966. الشاب بلال تربى ف وهران كمل تعليمو ف معهد لموسيقى، و كيتقن لعربية و لفرانساوية. تدرب على لغنا ف حفلات عائلية، و حفلات زواج محلية لي كانت كاتّقام ف وهران. كمل الشاب بلال مشوارو ب تالق حتى دخل نادي ضيق د نجوم الراي بحال الشاب خالد، الشاب مامي، الشاب حسني و غيرهم من لمغنين. كان نشيط بزاف ف انتاج لالبومات ل درجة بلي كان كينتج ف دّروة ديالو تال 3 د لالبومات ف لعام. هاجر ل مرسيليا ف 1989. ف فرانسا، واصل الشاب بلال نشاطو لفني و كمل ف لمشاركة ف مضاهارات فنية من كل نّواع و قام ب تعريف ب فنّو ب كتر من 60 البوم غنائي، بحال البوم ليميڭراسيون. هو دابا باقي مستاقر ف مرسيليا ف فرانسا.
الطاهر التمسماني

الطاهر التمسماني (تولد ف 10 شتنبر 1980 ف مراكش)، هو بوكسور مغريبي. التمسماني معروف حيت ربح لميدالية لبرونزية ف لالعاب لاولمپية د سيدني ف 2000، ف لعبار د قل من 57 كيلو. التمسماني شارك تا ف لاولمبيياد د 2004 و 2008، و لكن ما ربح فيهم تا ميدالية (خسر فيهم بجوج ف الدور اللول). ربح تا لميدالية الدهبية ف لبطولة د افريقيا د لبوكس 2003 ف لكاميرون ( ف لعبار د قل من 60 كيلو).
راپ مغريبي

الراپ لمغريبي هو نوع موسيقي مغربي مقتابس من موسيقى الراپ و تقافة لهيپ هوپ لميريكانية و لفرانساوية. هاد نّوع لموسيقي اتر على شّباب دلمغريب من تّسعينات بسباب لمواضيع لمتمردة لي تايهضر عليها، و لي كاتناسب معا لمجتمع و تّقافة لمغريبية. كايتخدّم لمصطلح ديال "لحايحة" ؤلا "نايضة" على هاد نّواع جّديدة دلموسيقى باش تعطاها سباغة مغريبية.
لبولڤار

شارع الموسيقيين الشباب كيتختاصر تحت السمية لفرانساوية لبولڤار ("L'Boulevard") معني شارع. هو مهرجان ديال لموسيقى لعصرية ف مدينة الدار البيضا، ف fالمغرب. كينضم ف شكل تنافسي لي كايتيح للمجموعات موسيقية شابة بروغ و شهرة قدام جمهور شبابي واسع. كيهدف ل كتشاف و تشجيع لمواهب الموسيقية الشابة باش يتقدمو ف لكاريير لفنية ديالهم. النشاة. تاسس مهرجان لبولڤار سنة 1999 على يد جمعية **EAC-L'Boulvart**، وهي جمعية ثقافية مغربية مستقلة كتهدف لدعم الفنون الحضرية والموسيقى المستقلة. البداية كانت بسيطة، بمسابقة موسيقية صغيرة فـ احد احياء الدار البيضاء، ولكن النجاح ديالها خلا المنظمين يوسّعو الفكرة باش تولي تظاهرة وطنية كبيرة كتجمع الالاف من الشباب والفنانين. الاهداف. كيهدف المهرجان الى: الشكل والتنظيم. كيتنظم المهرجان فـ شكل **مسابقة موسيقية** مفتوحة للمجموعات والفنانين الشباب من مختلف المدن المغربية. كيشاركو المتسابقين فـ تصفيات اولية، ومن بعد كيتاهلو للدور النهائي اللي كيتدار عادة فـ شهر شتنبر. الفائزين كيتلقاو دعم انتاجي واعلامي باش يطوّرو المسار الفني ديالهم، وكيشاركو فـ حفلات وطنية ودولية. الانماط الموسيقية. كيضم لبولڤار تنوع كبير فـ الانماط الموسيقية، اللي كتجمع بين الثقافة المحلية والتوجهات العالمية: هاد التنوع خلا المهرجان فضاء للتجارب الفنية الجديدة، ومكان لانطلاقة اسماء معروفة دابا فـ الساحة المغربية. الفضاء والمكان. كيتنظم لبولڤار فـ فضاءات مفتوحة، وغالباً فـ **الملعب الرياضي العربي بن مبارك** فـ الدار البيضاء. المهرجان معروف باجوائه الشبابية، وبالروح الفنية اللي كتميزه عن باقي التظاهرات الموسيقية فـ المغرب، حيث كيركز على الحرية الفنية والتعبير. الاثر الثقافي. كيعتبر لبولڤار تجربة رائدة فـ **الموسيقى البديلة المغربية**. خلا الشباب يعبّرو على راسهم بطرق موسيقية جديدة، وخلق شبكة من الفنانين، التقنيين، والمديرين الفنيين اللي ولاو جزء من المشهد الثقافي العصري فـ البلاد. كذلك، ساهم المهرجان فـ تغيير النظرة الى الموسيقى المستقلة، اللي كانت مهمشة من قبل.
ديزي دروس

عمر سهيلي معروف بسميتو لفنية ديزي دروس (Dizzy DROS) ( تزاد ف 19 يوليوز 1989 ف مدينة الدار البيضا، المغرب) هو منتج و مؤلف اغاني ومغني راپ مغربي. دروس كتعني "كلام و قوافي شّاريع" عندو لقب اخور بسميت مستر كازافونيا و المتنبي. بدا الكاريير ديالو مع ولاد الدرب DJ Sim H و Sellok Dillah فعام 2007 كمجموعة غنائية من بعد ف 2008 ديزي دروس غيولي خدّام صولو (بوحدو) و غيبدا يكون علاقات ف الضومين الموسيقي من اهمهم Masta Flow، SiSimo، Would Cha3b، M-Doc، H-Name و MC Pirate، DJ Key و غيرهم. تشهر ديزي دروس ف اول اصدار ديال كليپ اغنية كازافونيا سنة 2011. لي دازت ف اكبر محطات الراديو المغربية بحال هيت راديو و راديو مارس و كاپ راديو، و كتاسب قاعدة جماهرية كبيرة. حققات اخر اغانيه ساليتي اولا باقي سنة 2016 كتر من 6 د ملاين د لمشاهدات على موقع يوتيوب. دار كلاش على لبيݣ تحت عنوان متنبي ف 2019 و عتابروه نقاد من روائع الراپ لمغريبي و حقق مليون مشاهدة ف قل من 24 ساعة. اعمال ديالو. من اغاني ديزي دروس:
مراد (راپور)

مراد الخطوتي الحورامي (تولد ف 5 مارس 1999 ف لوسپيتاليت دي يوبريڭات)، معروف بسميت مراد، هو راپور صبليوني من اصول مغريبية، بالضبط من لمدينة د لعرايش. تصدّر ليستات PROMUSICAE فردي مع "Bzrp Music Sessions Vol. 47" ف عام 2021 و "Pelele" ف عام 2022. مراد من الراپورات لمعروفين ڭاع ف صبانيا، و لاغنية ديالو اللي دار مع بيزار كانت هي اللولا ف الطوندونس ف لارجنتين ف اللخر د 2021.
طاني

الياس طاني، لمعروف ب سمية طاني، هو راپور مغريبي-كاميروني تيغني بداريجة. تزاد طاني ف 1997، ف حي لمدينة لقديمة و كبر ف بوسيجور، الدار البيضا. بدا كيتوجه ل رّاپ ف عام 2010. خرّج اول اغنية فردية ديالو Te7t 9obia. طاني واخد الهامو من رّاپ لفرانساوي و لميريكاني. ف عام 2016 طلق غنية "غانديرها" كان گروب هو مد گروب سميتو XACTO. ديسكوڭرافي. طاني عندو بزاف د لاغاني معروفة منها:
جواد غريب

جواد غريب، (بتمازيغت: ⵊⴰⵡⴰⴷ ⵖⴰⵔⵉⴱ)، تولد ف 22 ماي 1972 ف خنيفرة، هو جراي مغريبي معتازل ديال لمسافات الطوال. غريب ربح بزاف د لميداليات مهمة ف التاريخ د لمغريب: جوج مرات بطولة لعالم ف لماراطون (ف 2003 و 2005)، و لميدالية لفضية ف لالعاب لاولمپية 2008 ف پيكين. تختار غريب احسن رياضي مغريبي جوج مرّات، ف 2005 و 2008. جواد غريب من الرياضيين اللي معروفين تا حيت بدا معطل بزاف، و دخل لاحتراف للمارطون تال 2002، ملّي كانت عندو 30 عام.
آنا پولينا

انا پولينا (تولدات ف 11 شتنبر 1989 ف سانت بيطيرسبورݣ ف روسيا) هي مومتيلة پورنو و عارضة ازياء فرانساوية روسية. لكاريير ديالها. دخلات پولينا عالم ت لافلام لاباحية اول مرة ف 2010، و من ديك ساع بانت ف كتر من 30 فيلم و مسلسل. اول مرة بانت ف 2010 منين لعبات دور لبوطولة ف فيلم ت لخلعة اشاپ (ب لفرانساوية Echap). و بانت ف 2011 ف 2 د لافلام لوتائقية ت تلفازا و بداو ف قناة فرانس 2 و عاودات بانت ف ابريل 2012 منين شاركات ف لحملة تاع لوقاية من كونصير لبزازل. و بانت ف اشهارات ياماها نمرة 69 ف 2012. تالقات پولينا فبزاف تاع افلام ت لپورنو و ساهمات باش تطور صناعة لافلام لاباحية ف فرانسا و عندها بزاف ت لجوائز ف هاد لمجال.
سنترال سي

سنترال سي Central Cee، سميتو لحقيقية ؤوْكلي نيل ه. ت. سيزار سو Oakley Neil H T Caesar-Su (تولد ف 4 يونيو 1998 ف شيپيردس بوش Shepherd's Bush، لندن، لمملكة لمتحدة) هو مغني راپ و كاتب اغاني بريطاني. ف عام 2020، خرّج ڤيديو كليپ مخلط "وايلد ويست" اول مرة ف 12 مارس 2021. و بان اول مرة ف لمركز تّاني على مخطط البومات لمملكة لمتحدة 1.
حسنا بنحسي

حسنا بنحسي (تولدات ف مراكش ف 1 يونيو 1978) جراية مغريبية ديال لمسافات لمتوسطة. تختارت احسن رياضية ف لمغريب ف 2004 و 2008. بنحسي معروفة ف لمغريب حيت ربحات جوج د لميداليات ف لالعاب لاولمپية (فضية ف 2004، و برونزية ف 2008).
تامر حسني

تامر حسني شريف عباس فرغلي (مزيود ف 16 غشت 1977) معروف ب سميتو لفنية تامر حسني هو مغني، كاتب اغاني، ملحن، مومتيل، كاتب سيناريو، و مخرج كليپات مصري. بدا مسيرتو فنية ف عام 2002 ف البوم مشتارك مع شيرين عبد الوهاب سميتو "فري ميكس 3". طلق اول البوم ستوديو ديالو ف عام 2004 سميتو "حب". شارك ف دور لبوطولة بزاف ديال لافلام و لمسلسلات، وكانت لمشاركة لّولة ف عام 2003 ف فيلم "حالة حب". ف عام 2011 قدم اول مسلسل تلفزيوني ديالو سميتو "ادم". نجح حسني ف ضرف عويمات باش يحصل على القاب كتيرة، و يحصد جوايز عالمية بحال: جايزة افضل فنان افريقي من لافريكان ميوزك اوورد عام 2010. حصل على جايزة اسطورة لقرن لكونو فنان شامل من لبيڭ اپل ميوزك اوورد.